Vendim 
Nr. 928, datë 19.12.2012

PËR MIRATIMIN E RREGULLIT TEKNIK “PËR ETIKETIMIN E MAKINAVE LARËSE PËR PËRDORIM SHTËPIAK NË LIDHJE ME KONSUMIN E ENERGJISË”[footnoteRef:2]  [2:  Rregullorja e Parlamentit Europian nr. 1060/2010 e datës 28 shtator 2010 “Për etiketimin e makinave larëse për përdorim shtëpiak në lidhje me konsumin e energjisë”, numri CELEX 32010R1060, Fletorja Zyrtare e Bashkimit Europian , seria L 314.] 


Në mbështetje të nenit 100 të Kushtetutës dhe të nenit 15 të ligjit nr. 68/2012 “Për informacionin e konsumit të energjisë dhe burimeve të tjera të produkteve me ndikim në energji”, me propozimin e Zëvendëskryeministrit dhe Ministër i Ekonomisë, Tregtisë dhe Energjetikës, Këshilli i Ministrave

VENDOSI:

1. Miratimin e rregullit teknik “Për etiketimin e makinave larëse për përdorim shtëpiak në lidhje me konsumin e energjisë”, sipas tekstit që i bashkëlidhet këtij vendimi.
2. Ngarkohet Ministria e Ekonomisë, Tregtisë dhe Energjetikës për zbatimin e këtij vendimi.
Ky vendim hyn në fuqi pas botimit në Fletoren Zyrtare dhe efektet e zbatimit të tij fillojnë më 1 qershor 2013.

KRYEMINISTRI
Sali Berisha 

rREGULL tEKNIK
PËR ETIKETIMIN E MAKINAVE LARËSE PËR PËRDORIM SHTËPIAK NË LIDHJE ME KONSUMIN E ENERGJISË


1. Përmbajtja dhe fusha e përdorimit
1.1 Ky rregull teknik përcakton kërkesat për etiketimin dhe informacionin plotësues për makinat larëse për përdorim shtëpiak që funksionojnë me energji elektrike dhe makinat larëse për përdorim shtëpiak, që gjithashtu, mund të marrin energji nga bateritë, duke përfshirë dhe ato që shiten për përdorim joshtëpiak dhe të instaluara në një dollap, si makina larëse për përdorim shtëpiak.
1.2 Ky rregull teknik nuk zbatohet për makinat larëse për përdorim shtëpiak të kombinuara larje-tharje.
2. Përkufizime
Për qëllime të këtij rregulli teknik, zbatohen përkufizimet e mëposhtme: 
2.1 “Makinë larëse për përdorim shtëpiak” është një makinë larëse automatike që lan dhe shpëlan tekstile, duke përdorur ujin, që ka gjithashtu një funksion centrifugimi për heqjen e tij dhe është projektuar për t’u përdorur kryesisht për qëllime joprofesionale (më poshtë referohet makinë larëse).
2.2 “Makinë larëse e parashikuar të instalohet në një dollap” është një makinë larëse e parashikuar të instalohet në një dollap, zgavër e përgatitur më parë në mur ose vend të ngjashëm, që kërkon mbyllje të mobiluara.
2.3 “Makinë larëse automatike” është një makinë larëse, ku ngarkesa trajtohet plotësisht nga makina pa nevojën e ndërhyrjes së përdoruesit përgjatë programit; 
2.4 “Për përdorim shtëpiak e kombinuar larje-tharje” është një makinë larëse për përdorim shtëpiak, që përfshin si procesin e centrifugimit, ashtu dhe tharjen e tekstileve, zakonisht nëpërmjet sistemit ngrohës dhe përzierës.
2.5 “Program” është seria e operacioneve që janë të paracaktuara dhe të deklaruara nga furnizuesi si të përshtatshme për larjen e disa llojeve të tekstileve.
2.6. “Cikël” është procesi i plotë i larjes, shpëlarjes dhe centrifugimit sipas përcaktimit në programin e zgjedhur.
2.7 “Kohëzgjatja e programit” është koha që kalon nga fillimi i programit deri në përfundim të tij, duke përjashtuar çdo ndryshim në program të bërë nga përdoruesi i fundit; 
2.8 “Kapacitet nominal” është masa maksimale në kilogram dhe e shprehur në shumëfish të 0,5 kg, e deklaruar nga furnizuesi, të tekstileve të thata të një lloji të veçantë që mund të trajtohen në makinën larëse sipas programit të zgjedhur, kur është e ngarkuar në përputhje me udhëzimet e furnizuesit.
2.9 “Ngarkesë e pjesshme” është gjysma e kapacitetit nominal të një makine larëse për një program të dhënë.
2.10 “Përmbajtje e lagështisë së mbetur” është sasia e lagështisë që ndodhet në ngarkesë në fund të fazës së centrifugimit.
2.11 “Gjendje e stakuar” është një gjendje ku makina larëse fiket, duke përdorur çelësa ose komanda të pajisjes, të parashikuara për operim nga përdoruesi i fundit gjatë përdorimit normal për të arritur konsumin më të ulët të energjisë që mund të vazhdojë për një kohë të pacaktuar, ndërkohë që makina larëse është e lidhur me burimin e energjisë dhe është përdorur në përputhje me udhëzimet e furnizuesit.
Kur nuk ka çelësa ose komanda të lejuara për përdoruesin e fundit,“gjendje e stakuar” është gjendja e arritur, mbasi makina larëse rikthehet vetë në një gjendje të qëndrueshme të konsumit të energjisë.
2.12 “Gjendje e lënë ndezur” është gjendja e konsumit më të ulët të energjisë që mund të vazhdojë për një kohë të pacaktuar mbas përfundimit të programit pa ndonjë ndërhyrje nga përdoruesi i fundit, përveç boshatisjes së makinës larëse.
2.13 “Makinë larëse e njëvlershme” është modeli i një makine larëse, i vendosur në treg me të njëjtin kapacitet nominal, karakteristika teknike dhe funksionimi, konsum të energjisë dhe të ujit, si dhe të njëjtat emetime të zhurmave akustike gjatë larjes dhe centrifugimit me një model tjetër të një makinë larëse të vendosur në treg nga i njëjti furnizues, por me një numër të ndryshëm të kodit tregtar.
2.14 “Përdorues i fundit” është konsumatori që ka blerë ose pritet të blejë një makinë larëse. 
2.15 “Pikë shitjeje” është vendi ku paraqiten, ofrohen për shitje, qira apo blerje me këste makinat larëse.
3. Etiketa
3.1 Informacioni në etiketë 

Çdo makinë larëse në pikën e shitjes ka të vendosur etiketën, të dhënë nga furnizuesi, në atë mënyrë që ajo të jetë qartësisht e dukshme në pjesën e përparme ose në pjesën më të sipërme të saj.
a) Etiketa përfshin informacionin e mëposhtëm: 
I. Emrin e furnizuesit ose markën tregtare;
II. Identifikimin e modelit nga furnizuesi që nënkupton kodin, zakonisht alfanumerik, që dallon një model specifik të makinës larëse nga modele të tjera me të njëjtën markë tregtare ose emër të furnizuesit;
III. Klasën e eficencës së energjisë e përcaktuar në përputhje me pikën 8.1. Drejtimi i shigjetës që përmban klasën e eficencës së energjisë të makinës larëse duhet të vendoset në të njëjtën lartësi me drejtimin e shigjetës të klasës përkatëse të energjisë;
IV. Konsumin e ponderuar vjetor të energjisë (AEC) në kWh për vit, e rrumbullakosur në numrin e plotë më të afërt, në përputhje me pikën 9;
V. Konsumin e ponderuar vjetor të ujit (AWC) të llogaritur në përputhje me pikën 9, i matur në litra në vit dhe i rrumbullakosur në numrin e plotë më të afërt; 
VI. Kapacitetin nominal në kg në ngarkesë të plotë për programin standard 60°C pambuk ose për programin standard 40°C pambuk, ku zgjidhet më i vogli;
VII. Klasën e eficencës së centrifugimit tharës siç përcaktohet në pikën 9.2; 
VIII. Emetimet e zhurmës akustike në ajër gjatë fazave të larjes dhe centrifugimit tharës për programin standard 60°C pambuk në ngarkesë të plotë, të shprehur në dB (A) kundrejt 1 pW dhe të rrumbullakosur në numrin e plotë më të afërt;
b) Formati i etiketës është në përputhje me pikën 3.2. Mund të shtohet një kopje e etiketës EU Eco, kur modeli është në përputhje me legjislacionin përkatës.
3.2 Formati i etiketës
Formati i etiketës është si në figurën e mëposhtme:

Ku:
a) Etiketa duhet të jetë së paku 110 mm e gjerë dhe 220 mm e lartë. Kur etiketa printohet në një format më të madh, përmbajtja e saj duhet të jetë në përpjesëtim me specifikimet e mësipërme.
b) Sfondi duhet të jetë i bardhë.
c) Ngjyrat duhet të jenë CMYK – e kaltër, e kuqe e purpurt, e verdhë dhe e zezë, si shembull: 00-70-X-00: e kaltër 0%, e kuqe e purpurt 70%, e verdhë 100%, e zezë 0%.
d) Etiketa duhet të plotësojë të gjitha kërkesat e mëposhtme (numrat i referohen figurës së mësipërme):
1. Korniza e jashtme: 5 pt, ngjyra: e kaltër 100%, rakordimet në kënde: 3,5 mm.
2. Logo EU: ngjyrat: X-80-00-00 dhe 00-00-X-00. 
3. Logo e energjisë: ngjyra: X-00-00-00. 
Piktograma e vizatuar: EU logo dhe logo e energjisë (së bashku): gjerësia: 92 mm, lartësia: 17 mm. 
4. Kufiri i nënlogove: 1 pt, ngjyra: e kaltër 100%, gjatësia: 92,5 mm. 
5. Shkalla A-G
- Shigjeta: lartësia: 7 mm, hapësira: 0,75 mm, ngjyrat: 
- Klasa më e lartë: X-00-X-00; 
- Klasa e dytë: 70-00-X-00; 
- Klasa e tretë: 30-00-X-00; 
- Klasa e katërt: 00-00-X-00; 
- Klasa e pestë: 00-30-X-00;
- Klasa e gjashtë: 00-70-X-00; 
- Klasa e fundit: 00-X-X-00; 
- Teksti: kalibri bold 18 pt, germa kapitale dhe të bardha; simbolet “+”: kalibri bold 12 pt, kapitale, të bardha, të vendosura vetëm në një rresht. 
6. Klasa e eficencës së energjisë
- Shigjeta: gjatësia: 26 mm, lartësia: 14 mm, 100% e zezë. 
- Teksti: kalibri bold 29 pt, kapitale dhe të bardha; simbolet “+”: kalibri bold 18 pt, kapitale, e bardhë, e vendosur vetëm në një rresht.
7. Energjia: teksti: kalibri i rregullt 11 pt, kapitale, 100% e zezë. 
8. Konsumi i ponderuar vjetor i energjisë
- Korniza: 2 pt - ngjyra: e kaltër 100%, rakordimet në kënde: 3,5 mm. 
- Vlera kalibri bold 42 pt, 100% e zezë; dhe e rregullt 17 pt, 100% e zezë. 
9. Konsumi vjetor i ujit
- Piktograma si e vizatuar 
- Korniza: 2 pt - ngjyra: e kaltër 100%, rakordimet në kënde: 3,5 mm. 
- Vlera: kalibri bold 24 pt, 100% e zezë; dhe e rregullt 16 pt, 100% e zezë. 
10. Kapaciteti nominal 
- Piktograma si e vizatuar 
- Korniza: 2 pt - ngjyra: e kaltër 100%, rakordimet në kënde: 3,5mm. 
- Vlera: kalibri bold 24 pt, 100% e zeze; formati 16 pt, 100% e zezë 
11. Klasa e eficencës së tharjes centrifugale 
- Piktograma si e vizatuar 
- Korniza: 2 pt - ngjyra: e kaltër 100%, rakordimet në kënde: 3,5 mm. 
- Vlera: kalibri i rregullt 16 pt, shkalla horizontale 75%, 100% e zezë dhe kalibri bold 22 pt, shkalla horizontale 75%, 100% e zezë. 
12. Emetimet e zhurmës akustike në ambient
- Piktograma si e vizatuar
- Korniza: 2 pt - ngjyra: e kaltër 100%, rakordimet në kënde: 3,5 mm. 
- Vlera: kalibri bold 24 pt, 100% e zezë; dhe formati 16 pt, 100% e zezë. 
13. Emri ose marka tregtare e furnizuesit 
14. Identifikimi i modelit të furnizuesit
15. Emri i furnizuesit ose marka tregtare dhe identifikimi i modelit duhet të jenë të përshtatura në një hapësirë 92 × 15 mm. 
16. Identifikimi i rregullit teknik: kalibri bold 12 pt, 100% e zezë.
4. Skeda informative e produktit
4.1 Informacioni i dhënë në skedën informative të makinës larëse duhet të përfshihet në broshurën e produktit ose në çdo dokumentacion tjetër që shoqëron produktin, sipas renditjes së mëposhtme:
a) emri i furnizuesit ose marka tregtare;
b) identifikimi i modelit të furnizuesit që nënkupton kodin, zakonisht alfanumerik, që dallon një model specifik të makinës larëse nga modelet tjera me të njëjtën markë tregtare ose emër të furnizuesit; 
c) kapaciteti nominal në kg në ngarkesë të plotë për programin standard 60°C pambuk ose për programin standard 40°C pambuk, ku zgjidhet më i vogli;
d) klasa e eficencës së energjisë në përputhje me pikën 8.1;
e) mund të përfshihet informacioni në lidhje me etiketën EU Eco, kur makina është në përputhje me legjislacionin përkatës;
f) konsumi i ponderuar vjetor i energjisë (AEC) i llogaritur në kW orë në vit dhe i rrumbullakosur në numrin e plotë më të afërt. Ai përshkruhet si: “Konsumi i energjisë “X”” në kW orë për vit, i bazuar në 220 cikle larjeje standarde për programet 60°C dhe 40°C pambuk në ngarkesë të plotë dhe të pjesshme, si dhe konsumi në gjendjet e fuqisë së ulët. Konsumi aktual i energjisë varet se si përdoret pajisja;
g) konsumi i energjisë (Et,60, Et,60½, Et,40½) për programin standard 60°C pambuk në ngarkesë të plotë dhe në ngarkese të pjesshme dhe programin standard 40°C pambuk në ngarkesë të pjesshme;
h) konsumi i ponderuar i fuqisë në gjendjen e stakuar dhe gjendjen e lënë ndezur; 
i) konsumi i ponderuar vjetor i ujit (AWC) në litra në vit, i rrumbullakosur në numrin e plotë më të afërt. Ai përshkruhet si: “Konsumi i ujit “X”” litra në vit, i bazuar në 220 cikle larjeje standarde për programet në 60°C dhe 40°C pambuk në ngarkesë të plotë dhe të pjesshme. Konsumi aktual i ujit varet se si përdoret pajisja;
j) klasa e eficencës së tharjes me centrifugim e përcaktuar në përputhje me pikën 8.2, e shprehur si “klasa “X” e eficencës së tharjes me centrifugim me një shkallë nga G (më pak eficente) deri në A (më shumë eficente)”. Kjo mund të shprehet me mënyra të tjera të parashikuara por që duhet të qartësojë se shkalla është nga G (më pak eficente) deri tek A (më shumë eficente);
k) shpejtësia maksimale e centrifugimit të realizuar për programin standard 60°C pambuk në ngarkesë të plotë ose për programin standard 40°C pambuk në ngarkesë të pjesshme, ku zgjidhet vlera më e vogël, si dhe përmbajtja e mbetur e lagështisë për programin standard 60°C pambuk në ngarkesë të plotë ose për programin standard 40°C pambuk në ngarkesë të pjesshme, ku zgjidhet vlera më e madhe;
l) tregimi që “programi standard 60°C pambuk dhe programi standard 40°C pambuk” janë programe standarde të larjes, të cilave i referohet informacioni në etiketë dhe në skedën informative dhe se këto programe janë të përshtatshme për të pastruar rroba pambuku normalisht të ndotura dhe janë më eficente në termat e konsumit të kombinuar të energjisë dhe ujit; 
m) kohëzgjatja e programit në minuta dhe e rrumbullakosur në minutën më të afërt për “programin standard 60°C pambuk në ngarkesë të plotë dhe të pjesshme dhe për programit standard 40°C pambuk në ngarkesë të pjesshme”;
n) kohëzgjatja e gjendjes së lënë ndezur (Tl) nëse makina larëse është e pajisur me një sistem të menaxhimit të fuqisë;
o) emetimet e zhurmës akustike të shprehura në dB (A) kundrejt 1 pW dhe të rrumbullakosura në numrin e plotë më të afërt gjatë fazave të larjes dhe centrifugimit për programin standard 60°C pambuk në ngarkesë të plotë;
p) një tregues nëse makina larëse është e parashikuar të instalohet në një dollap. 
4.2 Një skedë informative mund të mbulojë disa modele të makinave larëse të furnizuara nga i njëjti furnizues.
4.3 Informacioni i dhënë në skedën informative mund të jepet në formën e një kopje të etiketës me ngjyra ose në të zezë dhe të bardhë. Në rastin e fundit, duhet të jepet informacioni i listuar në pikën 4.1.
5. Dokumentacioni teknik 
Dokumentacion teknik vihet në dispozicion për strukturën përgjegjëse të mbikëqyrjes së tregut me kërkesë të saj. 
5.1 Dokumentacioni teknik duhet të përfshijë: 
a) emrin dhe adresën e furnizuesit;
b) një përshkrim të përgjithshëm të modelit të makinës larëse për aq sa ai të jetë qartësisht dhe lehtësisht i identifikuar; 
c) sipas rastit, kur kërkohet, referencat e standardeve të harmonizuara të zbatuara; 
d) sipas rastit, standardet e tjera teknike dhe specifikimet e përdorura;
e) identifikimin dhe firmën e personit të autorizuar të lidhur me furnizuesin; 
f) një tregues që deklaron se modeli i makinës larëse për përdorim shtëpiak çliron ose jo jone argjendi gjatë ciklit të larjes duke shënuar: “Ky produkt gjatë ciklit të larjes çliron/nuk çliron jone argjendi”;
g) parametrat teknikë për matjet si më poshtë: 
i) konsumin e energjisë;
ii) kohëzgjatjen e programit;
iii) konsumin e ujit;
iv) konsumin e fuqisë në “gjendje të stakuar”; 
v) konsumin e fuqisë në “gjendje të lënë ndezur”;
vi) kohëzgjatjen e “gjendjes të lënë ndezur”;
vii) përmbajtjen e lagështisë së mbetur:
viii) emetimet e zhurmës akustike në ambient; 
ix) shpejtësinë maksimale të centrifugimit;
h) rezultatet e llogaritjeve të kryera në përputhje me pikën 9.
5.2 Kur informacioni i përfshirë në dosjen e dokumentacionit teknik për një model të veçantë të një makine larëse është marrë nga llogaritje mbi bazën e dizenjimit ose nga ekstrapolimi i makinave larëse të njëvlershme ose nga të dyja bashkë, dokumentacioni duhet të përfshijë detaje të këtyre llogaritjeve, ose të ekstrapolimeve, ose nga të dyja bashkë, dhe nga testet e bëra nga furnizuesit për të verifikuar saktësinë e llogaritjeve të kryera. 
Informacioni, gjithashtu, duhet të përfshijë një listë të të gjitha modeleve të tjera të njëvlershme të makinës larëse kur informacioni është i siguruar mbi atë bazë.
6. Informacioni që sigurohet në rastet kur nuk pritet që përdoruesit e fundit të shikojnë shfaqjen e produktit.
6.1. Informacioni i duhet të jepet sipas renditjes së mëposhtme:
a) kapaciteti nominal në kg pambuk për ngarkesë të plotë, për programin standard 60°C pambuk ose programin standard 40°C pambuk, ku zgjidhet ai më i ulëti;
b) klasa e eficencës së energjisë siç përcaktohet në pikën 8.1;
c) konsumi i ponderuar vjetor i energjisë në kW orë në vit, i rrumbullakosur në numrin e plotë më të afërt dhe i llogaritur në përputhje me pikën 9.1(c);
d) konsumi i ponderuar vjetor i ujit në litra për vit, i rrumbullakosur në numrin e plotë më të afërt dhe i llogaritur në përputhje me pikën 9.2(a);
e) klasa e eficencës së centrifugimit tharës në përputhje me pikën 8.2;
f) shpejtësia maksimale e centrifugimit e realizuar për programin standard 60°C pambuk në ngarkesë të plotë ose për programin standard 40°C pambuk në ngarkesë të pjesshme, ku zgjidhet vlera me e vogël, si dhe përmbajtjen e mbetur të lagështisë për programin standard 60°C pambuk në ngarkesë të plotë ose për programin standard 40°C pambuk në ngarkesë të pjesshme ku zgjidhet vlera më e madhe;
g) emetimet e zhurmës akustike të shprehura në dB (A) ne lidhje me 1 pW gjatë fazave të larjes dhe centrifugimit për programin standard 60°C pambuk në ngarkesë të plotë dhe të rrumbullakosur në numrin e plotë më të afërt;

h) nëse makina larëse është prodhuar për t’u instaluar në një dollap shtohet një tregues në lidhje me këtë.
6.2 Madhësia dhe forma e shkronjave për informacionin e referuar në këtë pikë duhet të jenë qartësisht të lexueshëm kur printohet ose tregohet.
6.3 Çdo publicitet ose material promovues teknik që i përket një modeli specifik të makinës larëse dhe që përshkruan parametra specifikë teknikë, duhet të përfshijë klasën e eficencës së energjisë të këtij modeli.
6.4 Makinat larëse të ofruara për shitje, qira ose blerje me këste tregtohen së bashku me informacionin e dhënë më sipër.
7. Procedura e verifikimit për qëllime të mbikëqyrjes së tregut
SPMT duhet të përdorë procedura të besueshme, të sakta dhe të ripërsëritshme të matjeve që marrin parasysh metodat përgjithësisht të pranuara bashkëkohore, duke përfshirë dhe metodat e përcaktuara në dokumente/standarde, numrat referencë të të cilëve botohen në Fletoren Zyrtare.
Për qëllime të kontrollit të përputhshmërisë, SPMT duhet të testojë vetëm një makinë larëse. Nëse parametrat e matur nuk plotësojnë vlerat e deklaruara nga furnizuesi brenda vlerave të dhëna në tabelën 1, matjet duhet të kryhen në tri makina larëse të tjera. Mesatarja aritmetike e vlerave të matura të këtyre tri makinave larëse duhet të jenë brenda intervalit të vlerave të deklaruara nga furnizuesi në tabelën 1, me përjashtim të konsumit të energjisë ku vlera e matur nuk duhet të jetë më e madhe se 6% nga vlera e nominuar Et. 
Në të kundërt, modeli dhe të gjitha modelet e njëvlershme të makinave larëse, konsiderohet në mospërputhje me kërkesat.
Tabela 1
	Parametri i matur
	Tolerancat e verifikimit

	Konsumi vjetor i energjisë
	Vlera e matur nuk duhet të jetë më e madhe se 10% e vlerës nominale të AEC (*). 

	Konsumi i energjisë
	Vlera e matur nuk duhet të jetë më e madhe se 10% e vlerës nominale Et. 

	Kohëzgjatja e programit
	Vlera e matur nuk duhet të jetë më e madhe se 10% e vlerës nominale Tt. 

	Konsumi i ujit
	Vlera e matur nuk duhet të jetë më e madhe se 10% e vlerës nominale Wt.

	Përmbajtja e lagështisë së mbetur
	Vlera e matur nuk duhet të jetë më e madhe se 10% e vlerës nominale D. 

	Shpejtësia e centrifugimit
	Vlera e matur nuk duhet të jetë më e ulët se 10% e vlerës nominale. 

	Konsumi i energjisë në gjendje të stakuar dhe në gjendjen e lënë ndezur
	Vlera e matur e konsumit të energjisë Po dhe Pl për më shumë se 1,00 W nuk duhet të jetë më e madhe se 10% e vlerës nominale. Vlera e matur e konsumit të energjisë Po dhe Pl për më pak ose të barabartë me 1,00 W nuk duhet të jetë më e madhe se 0,10 e vlerës nominale të W. 

	Kohëzgjatja e gjendjes të lënë ndezur
	Vlera e matur nuk duhet të jetë më e madhe se 10% e vlerës nominale Tl. 

	Emetimet e zhurmës akustike në ambient
	Vlera e matur duhet të plotësojë vlerën e nominale.

	(*) Vlerë nominale nënkupton vlerën e deklaruar nga furnizuesi.



8. Klasat e eficencës së energjisë dhe klasat e eficencës së centrifugimit tharës
8.1. Klasat e eficencës së energjisë 
Klasa e eficencës së energjisë për një makinë larëse duhet të përcaktohet mbi bazën e indeksit të eficencës së energjisë (EEI) sipas përcaktimit në tabelën 1. 
Indeksi i eficencës së energjisë (EEI) për një makinë larëse përcaktohet në përputhje me pikën 9.1. 





Tabela 1
Klasat e eficencës së energjisë

	Klasa e eficencës së energjisë
	Indeksi i eficencës së energjisë

	A+++ (më eficente)
	EEI < 46

	A++
	46 ≤ EEI < 52

	A+
	52 ≤ EEI < 59

	A
	59 ≤ EEI < 68

	B
	68 ≤ EEI < 77

	C
	77 ≤ EEI < 87

	D (më pak eficente)
	EEI ≥ 87



8.2. Klasat e eficencës për centrifugimin tharës 
Klasa e eficencës për centrifugimin tharës për një makinë larëse përcaktohet mbi bazën e përmbajtjes së lagështisë së mbetur (D) siç përcaktohet në tabelën 2. 
Përmbajtja e lagështisë së mbetur (D), për një makinë larëse përcaktohet në përputhje me pikën 9.3. 

Tabela 2
Klasat e efiCenCës për centrifugimin tharës

	Klasa e eficencës për centrifugimin tharës
	Përmbajtja e lagështisë së mbetur (%)

	A (më shumë eficente)
	D < 45

	B
	45 ≤ D < 54

	C
	54 ≤ D < 63

	D
	63 ≤ D < 72

	E
	72 ≤ D < 81

	F
	81 ≤ D < 90

	G (më pak eficente)
	D ≥ 90



9. Metoda për llogaritjen e indeksit të eficencës për energjinë, konsumin vjetor të ujit dhe përmbajtjen e lagështisë së mbetur
9.1 Llogaritja e indeksit të eficencës së energjisë
Për llogaritjen e indeksit të eficencës së energjisë (EEI) të një modeli të një makine larëse bëhet duke krahasuar konsumin e ponderuar vjetor të energjisë të vlerësuar për programin standard 60°C pambuk në ngarkesë të plotë dhe të pjesshme dhe për programin standard 40°C pambuk në ngarkesë të pjesshme me konsumin e saj standard vjetor të energjisë. 
a) Indeksi i eficencës së energjisë (EEI) i rrumbullakosur me një presje dhjetore llogaritet si më poshtë: 
EEI = AEC/SAEC x 100%
ku: 
AEC = konsumi vjetor i energjisë i makinës larëse; 
SAEC = konsumi standard vjetor i energjisë i makinës larëse.
b) Konsumi standard vjetor i energjisë (SAEC) në kWorë/vit i rrumbullakosur me dy presje dhjetore llogaritet si më poshtë: 
SAEC = 47,0 × c + 51,7
ku: 
“c” është kapaciteti nominal i makinës larëse për programin standard 60°C pambuk në ngarkesë të plotë ose për programin standard 40°C pambuk në ngarkesë të plotë, ku zgjidhet ai më i ulëti. 
c) Konsumi i ponderuar vjetor i energjisë (AEC) në kWorë/vit i rrumbullakosur në dy shifra pas presjes dhjetore llogaritet si më poshtë

i) AEC=Et x 220+[Po x 525 600–(Tt x 200)/2 +Pl x 525 600–Tt x 200/2]
___________________________________________________________________
				60 x 1000
ku: 
Et = konsumi i ponderuar i energjisë; 
Po = energjia e ponderuar në gjendje stakimi; 
Pl = fuqia e ponderuar në gjendjen e lënë ndezur; 
Tt = kohëzgjatja e ponderuar e programit; 
220 = numri total i cikleve të larjes në vit.

ii) Kur makina larëse është e pajisur me një sistem të menaxhimit të fuqisë që e rikthen automatikisht në gjendje stakimi mbas mbarimit të programit, konsumi vjetor i vlerësuar i energjisë (AEC) llogaritet duke marrë në konsideratë kohëzgjatjen efektive të gjendjes së lënë ndezur sipas formulës së mëposhtme: 

AEC = Et x 220+{(Pl x Tt x 220) + Po x [525 600 – (Tt x 200) – (Tt x 200)]} ______________________________________________________________________________________
60 x 1000

ku: 
Tl = kohëzgjatja në gjendjen e lënë ndezur. 

d) Konsumi i ponderuar i energjisë (Et) në kWorë i rrumbullakosur me tri shifra pas presjes dhjetore llogaritet si më poshtë: 

Et = [3 × Et,60 + 2×Et,60½ + 2×Et,40½ ]/7

ku: 
Et,60 = konsumi i energjisë për programin standard 60°C pambuk në ngarkesë të plotë; 
Et,60½ = konsumi i energjisë për programin standard 60°C pambuk në ngarkesë të pjesshme; 
Et,40½ = konsumi i energjisë për programin standard 40°C pambuk në ngarkesë të pjesshme. 
e) Fuqia e ponderuar në “gjendje stakimi” (Po) në W e rrumbullakosur në dy shifra pas presjes dhjetore llogaritet si më poshtë:
Po = (3 × Po,60 + 2 × Po,60½ + 2 × Po,40½ )/7 
ku: 
Po,60 = fuqia në gjendje të stakuar për programin standard 60°C pambuk në ngarkesë të plotë; 
Po,60½ = fuqia në gjendje të stakuar për programin standard 60°C pambuk në ngarkesë të pjesshme; 
Po,40½ = fuqia në gjendje të stakuar për programin standard 40°C pambuk në ngarkesë të pjesshme. 
f) Fuqia e ponderuar në “gjendjen e lënë ndezur” (Pl) l në W e rrumbullakosur në dy shifra pas presjes dhjetore llogaritet si më poshtë: 

Pl = (3 × Pl,60 + 2 × Pl,60½ + 2 × Pl,40½ )/7			
ku: 
Pl,60 = fuqia në “gjendjen e lënë ndezur” për programin standard 60°C pambuk në ngarkesë të plotë; 
Pl,60½ = fuqia në “gjendjen e lënë ndezur” për programin standard 60°C pambuk në ngarkesë të pjesshme; 
Pl,40½ = fuqia në “gjendjen e lënë ndezur” për programin standard 40°C pambuk në ngarkesë të pjesshme 
g) Kohëzgjatja e ponderuar e programit (Tt) në minuta e rrumbullakosur në minutën më të afërt llogaritet si më poshtë: 
Tt = (3 × Tt,60 + 2 × Tt,60½ + 2 × Tt,40½ )/7 
ku: 
Tt,60 = kohëzgjatja e programit standard 60°C pambuk në ngarkesë të plotë; 
Tt,60½ = kohëzgjatja e programit standard 60°C pambuk në ngarkesë të pjesshme; 
Tt,40½ = kohëzgjatja e programit standard 40°C pambuk në ngarkesë të pjesshme; 
h) Kohëzgjatja e ponderuar në “gjendjen e lënë ndezur” (Tl) në minuta e rrumbullakosur në minutën më të afërt llogaritet si më poshtë:
Tl = (3 × Tl,60 + 2 × Tl,60½ + 2 × Tl,40½ )/7 
ku: 
Tl,60 = kohëzgjatja në “gjendjen e lënë ndezur” për programin standard 60°C në ngarkesë të plotë; 
Tl,60½ = kohëzgjatja në “gjendjen e lënë ndezur” për programin standard 60°C në ngarkesë të pjesshme; 
Tl,40½ = kohëzgjatja në “gjendjen e lënë ndezur” për programin standard 40°C në ngarkesë të pjesshme; 
9.2 Llogaritja e konsumit të ponderuar vjetor të ujit
a) Konsumi i ponderuar vjetor i ujit (AWC) për një makinë larëse në litra i rrumbullakosur në numrin e plotë më të afërt llogaritet si më poshtë: 
AWc = Wt × 220 
ku: 
Wt = konsumi i ponderuar i ujit; 
220 = numri përgjithshëm i cikleve standarde të larjes në vit. 
b) Konsumi i ponderuar i ujit (Wt) në litra i rrumbullakosur në numrin e plotë më të afërt llogaritet si më poshtë:
Wt = (3 × Wt,60 + 2 × Wt,60½ + 2 × Wt,40½ )/7 
ku: 
Wt,60 = konsumi i ujit për programin standard 60°C pambuk në ngarkesë të plotë; 
Wt,60½ = konsumi i ujit për programin standard 60°C pambuk në ngarkesë të pjesshme; 
Wt,40½ = konsumi i ujit për programin standard 40°C pambuk në ngarkesë të pjesshme; 

9.3 Llogaritja e përmbajtjes së ponderuar e lagështisë së mbetur 
Përmbajtja e lagështisë së mbetur (D) për një makinë larëse llogaritet në përqindje dhe e rrumbullakosur në përqindjen e plotë më të afërt, llogaritet si më poshtë: 

D = (3 × D60 + 2 × D60½ + 2 × D40½ )/7
ku: 
D60 është përmbajtja e lagështisë së mbetur për programin standard 60°C pambuk në ngarkesë të plotë, shprehur në përqindje dhe e rrumbullakosur në përqindjen e një numri të plotë më të afërt;
D60½ është përmbajtja e lagështisë së mbetur në përqindje dhe e rrumbullakosur në përqindjen e plotë më të afërt për programin standard 60°C pambuk në ngarkesë të pjesshme; 
D40½ është përmbajtja e lagështisë së mbetur në përqindje dhe e rrumbullakosur në përqindjen e plotë më të afërt për programin standard 40°C pambuk në ngarkesë të pjesshme. 

